<<ทางลัดสู่จุดรวมพล>>

     ถนน อู่ทอง ตรงข้ามสมาคมศิษย์เก่าพณิชยการ จังหวัดอยุธยาครับ

<<ผู้กองบรรยายภารกิจก่อนปฎิบัติการ>>

     ร้านแบบ Stand alone ติดถนนในเกาะเมือง ดูโดดเด่นใช้ได้ พอให้น้อง GB ต้องหยุดกึ๊ก ขอแวะเข้าไปชิมหน่อย เจอะเจอคุณพี่หนึ่งเจ้าของร้านต้อนรับขับสู้อย่างเป็นกันเอง ลูกค้าไม่หนาแน่นมากนัก อาจเป็นเพราะเป็นช่วงบ่ายแก่ๆพอสมควร เหมาะให้เราได้หลอกถามไปเรื่อยๆ 555+ แม่ค้าบอกว่า มีความโชคดีที่ร้านนี้เป็นพื้นที่ของทางญาติๆ จึงใช้เปิดร้านได้อย่างสบายๆ แบ่งเบาภาระได้อย่างงามๆ ส่วนขนมก็ทำเองทุกอย่างเพราะด้วยความที่มีความชื่นชอบเป็นทุนเดิมอยู่แล้ว เปิดร้านมาได้นานพอสมควร มีลูกค้าประจำเข้ามาอุดหนุนกันเรื่อยๆ แต่ถ้าวันไหนไม่อยู่ร้าน แสดงว่าแม่ค้าไปเที่ยวนะค่ะ 555+ เพราะทางพี่หนึ่งบอกว่า ชอบท่องเที่ยวเป็นชีวิตจิตใจ ในร้านมีเค้กและขนมให้เลือกพองามตาใช้ได้ แต่ตัวขายดีที่คุณพี่เชียร์ 555+ แนะนำว่าเป็น ตระกูลชีสเค้ก ไม่ว่าจะเป็นสตรอเบอร์รี่ บลูเบอร์รี่ ไวท์ช็อค หรือเค้กนม และบานอฟฟี่จ๊ะ เครื่องดื่ม ราคาน่าคบหาไม่เบา เราเมียงมองแอบดูเกาะๆตู้อยู่พักนึง จึงนัดแนะเตรียมทีมเข้าโจมตีกันเบาๆครับ

<<เป้าหมายที่เข้าโจมตี >>

     - Crepe cake ( 90 บาท) ???????????? : เครปเค้กชั้นเรียงสวย เนื้อครีมบางเบา แต่ดูหนาดี หอมใช้ได้ ด้านบนมีผงช็อกโกแลตโรยอยู่ ราดด้วยซอสช็อกโกแลตออกขมเล็กๆมาทั่วๆ พอใช้ได้ครับ 

     - Blueberry cheese cake ( 55 บาท) ????????????: ฐานแน่นดีใช้ได้ เนื้อชีสหนาพอประมาณ ออกแข็งๆ หอมพอประมาณ ท้อปด้านบนด้วยบลูเบอร์รี่แยม เนื้อบลูเบอร์รี่พอจับต้องได้ ออกหวานหน่อยๆ พอใช้ได้ครับ

<<แบ่งรางวัลค่าหัวที่ไล่ล่ามา>>

     >รสชาติ – 3/5 : วัตถุดิบดีใช้ได้ รสไม่หวานเกินไป เข้มข้นปานกลาง หอมปานกลาง รสสัมผัสพอใช้ได้ หน้าตาและสีสันน่ารับประทานใช้ได้ เครปเค้กมีอนาคต แต่ค่อนข้างไม่ถูกปากกับชีสเค้กเท่าไหร่ รสสัมผัสยังไม่โดน แยมออกธรรมดา ด้วยความเคารพ...

     >ราคา – 3/5 : พอได้แวะหากัน กระชับความสัมพันธ์ก็พอ คุณภาพพอใช้ได้ อาจมีแอบตะขิดตะของใจกับชีสเค้กพอสมควร ที่ยังไม่โดนมากนัก ปริมาณทั่วไปๆ น้อง GB ก็พอกล้อมแกล้มๆได้จ๊ะ

     >บรรยากาศ – 3.5/5 : ร้านไม่ใหญ่มากนัก ซัดวอลเปเปอร์ทั้งร้าน ทำให้ดูดีใช้ได้ ตกแต่งเรียบง่าย โต๊ะ-เก้าอี้ นุ่มนิ่มนั่งทานได้เรื่อยๆ มีประมาณ 6-8 โต๊ะ Wifi ไม่มี แอร์เย็นๆสบายๆ สะอาดสะอ้านดีครับ
 
     >บริการ – 4/5 : แม่ค้าต้อนรับขับสู้ดีเลยครับ พูดคุยสนุกสนานไม่เบา อัธยาศัยดีและเป็นกันเอง พูดจาสุภาพและยิ้มแย้มแจ่มใส ตระเตรียมอาหารใช้เวลาไม่นาน สถานที่จอดรถ จอดฝั่งตรงข้าม ค่อนข้างสะดวกกว่าครับ จอดได้ไปตามแนวข้างถนนระดับ 10 คัน 

<< ท่านนายพลสดุดี ประดับยศ >>

     พอได้ค่าแรงครับ

=================================

     “ รีวิวทุกฉบับ ไม่เหมาะสำหรับเจ้าของร้านใจแคบ หลงใหล หมกมุ่น และผู้ที่ไม่รู้จักผิดชอบชั่วดีของตนเอง โปรดอย่าทำตัวโลกแคบ ควรหัดเปิดหูเปิดตาเปิดกะลาเปิดใจกันบ้าง เพื่อการปรับปรุงในทุกๆด้าน ลูกค้าคือพระเจ้า พระเจ้ามีดี มีงี่เง่าบ้าง มันเป็นเรื่องปกติ แต่...พระเจ้าเอาตังมาให้คุณใช้ ไม่ได้ขอทานฟรีนะครับ ”

Just enjoy it…!!!  Flamboyant and frank review by GB.
